
1.

Rhan Un: Pasbort Dysgu Proffesiynol
MYFYRIO AR DDATBLYGU GWYBODAETH AM BWNC (TAB 5)
[bookmark: _Hlk71043242][image: ] ASED UN - Cymhwysedd Digidol

Thema’r dosbarth yn ystod fy Mhrofiad Addysgu Proffesiynol oedd ‘Tuduriaid Trafferthus.’ Penderfynais greu cyflwyniad ‘Adobe Spark’ ar gyfer cyflwyno gwybodaeth am y mathau o dai a chartrefi roedd pobl yn byw ynddo yn ystod Oes y Tuduriaid. Dyma’r ddolen gyswllt ar gyfer gweld y cyflwyniad: <https://spark.adobe.com/page/ng4RRpHF4rcgQ/>.

Ar gyfer Diwrnod Miwsig Cymru 2021 penderfynais greu ‘Adobe Spark’ ar gyfer cynllunio tasgau yn gysylltiedig â chymharu dwy fersiwn o’r gân boblogaidd ‘Dwylo Dros y Môr.’ Dyma’r ddolen gyswllt ar gyfer yr ‘Adobe Spark’: <https://spark.adobe.com/page/gqQHs1plDzzxO/>. Mae’r cyflwyniad yn llawn gwybodaeth a chynnwys digidol ar gyfer cynorthwyo’r dysgwyr gyda’r tasgau a osodwyd iddynt.





2.

Yn ystod fy Mhrofiad Addysgu Proffesiynol cefais y cyfle i fynychu diwrnod o hyfforddiant ar ddatblygu cymhwysedd digidol yn yr ystafell ddosbarth. Un ffocws o’r diwrnod hyfforddiant oedd edrych ar y rhaglen ‘Adobe Spark.’ Nid oeddwn wedi clywed y fath beth â ‘Adobe Spark’ o’r blaen ac roedd gen i ddiddordeb mawr i ddysgu mwy am y rhaglen a sut y byddaf yn gallu cynnwys yn fy ngwersi i. Yn ystod yr hyfforddiant cefais y cyfle i weld y wahanol fathau o bethau allwch chi wneud trwy ddefnyddio’r rhaglen. Wedi’r hyfforddiant mi es i ati i ymgyfarwyddo gyda’r rhaglen yn ystod amser fy hun. Penderfynais fabwysiadu’r syniadau o’r hyfforddiant a’r hyn roeddent wedi treialu yn ystod amser fy hun a’i ddefnyddio ar gyfer fy ngwersi i. Teimlaf fod defnyddio’r rhaglen yma yn ffordd greadigol o gyflwyno pethau gwaelodol i’r dysgwyr. Byddaf yn parhau i ddefnyddio'r rhaglen ar gyfer cyflwyno gwers yn ystod fy ngyrfa fel athro proffesiynol.
Er fy mod wedi cael cyfle i ddatblygu'r dechneg yma o gymhwysedd digidol yn ystod fy mhrofiad addysgu, teimlaf fy mod am ddatblygu fy sgiliau cymhwysedd digidol ymhellach er mwyn dylanwadu ar fy arfer proffesiynol. Gwelir ffocws manylach ar hyn yn rhan dau’r aseiniad yma.

3.

[bookmark: _Hlk71048748][image: ]ASED DAU – Llythrennedd

Dyma’r cyflwyniad fe wnes i baratoi ar gyfer addysgu’r dysgwyr am sut i ddefnyddio berfau’n amser y gorffennol yn gywir yn eu gwaith. Mae’r cyflwyniad yn cynnwys ymarferion a gweithgareddau byr i helpu’r dysgwyr adolygu berfau’n amser y gorffennol. Dyma’r ddolen gysywllt ar gyfer gweld y cyflwyniad: <https://uowtsd-my.sharepoint.com/:p:/g/personal/1606446_student_uwtsd_ac_uk/EW4rtUR4ZiVBr3FWo3SrSlQBQfCrRTtmIXsisu5BnLrPtQ?e=iDIKjl>

Er mwyn asesu dealltwriaeth y dysgwyr o ddefnyddio berfau’n amser y gorffennol penderfynais greu taflen waith. Mae’r daflen waith yn canolbwyntio ar ferfau cryno’r gorffennol a berfau afreolaidd. Fe wnes i gynnwys enghreifftiau er mwyn helpu’r dysgwyr gyda newid y ferf i’r ffyrdd cryno a llenwi’r bylchau gyda’r berfau afreolaidd o fewn y daflen waith. Dyma’r ddolen cysywllt ar gyfer gweld y daflen waith: <https://uowtsd-my.sharepoint.com/:w:/g/personal/1606446_student_uwtsd_ac_uk/ET6Ym7AVXytEs4KvAaA2_toBKcscBiFNsxBzrluV1_TaOg?e=AcFza5>





4.

Teimlaf fy mentor dosbarth a minnau bod y dysgwyr yn cam-ddefnyddio berfau’n amser y gorffennol yn anghywir o fewn eu gwaith ysgrifenedig. Penderfynais gynllunio wers Ieithoedd, Llythrennedd a Chyfathrebu ar gyfer taclo’r gwall iaith yma. Cynlluniais gyflwyno ar gyfer y wers sy’n dangos cam wrth gam yr hyn sydd angen i’r dysgwyr ddilyn er mwyn newid y ferf i ddangos rhywbeth sydd wedi digwydd yn y gorffennol. Cyn mynd ati i greu’r cyflwyniad, penderfynais fynd ati i edrych ar fy nodiadau o’r darlithoedd Llwybr Datblygu’r Gymraeg er mwyn adolygu a sicrhau fy mod yn deall y rheolau cyn cyflwyno i’r dysgwyr. Wedi hyn, mi wnes i gynllunio pedwar tasg wahanol a oedd yn canolbwyntio ar adolygu berfau’n amser y gorffennol. Helfa codau QR oedd y dasg gyntaf yn gofyn i’r dysgwyr cywiro’r wahanol gamgymeriadau o fewn y brawddegau. Yr ail dasg o fewn y wers yma oedd defnyddio’r Bee-Bot i gysylltu’r cardiau gyda’i gilydd. Roedd y dasg nesaf yn canolbwyntio ar ddatblygu sgiliau creadigol y dysgwyr gan ofyn iddynt dynnu llun o’r rhywbeth i gynrychioli’r ferf yn amser y gorffennol. Ar dasg olaf ar gyfer y wers yma oedd llenwi’r bylchau gyda’r ferf yn amser y gorffennol cywir. Erbyn diwedd y wers, teimlaf fod y dysgwyr wedi llwyddo i ddefnyddio’r berfau yn gywir.
Dyma’r ddolen gyswllt ar gyfer y cynllun gwers: <https://uowtsd-my.sharepoint.com/:w:/g/personal/1606446_student_uwtsd_ac_uk/EbMjifDU8TRLnN9iCE3IQEMBzpSHaKBRCTA5hYRQINfJvQ?e=esIH3v>.












5.

[image: Llun yn cynnwys testun

Wedi cynhyrchu’r disgrifiad yn awtomatig]ASED TRI  – MDaPh Y Dyniaethau 



Mae’r dudalen yma yn sôn am sut yr oedd plant cyfoethog a phlant tlawd yn byw yn ystod Oes y Tuduriaid. Roedd hyn yn cyd-fynd gyda’r gwers wnes cynllunio ar cymharu bywyd y cyfoethog a’r tlawd. 






Roedd y llyfr yn cynnwys llinell amser defnyddiol iawn ar gyfer gwybod trefnu y brenhinoedd yn ystod Oes y Tuduriaid.

Defnyddiais y daflen yma er mwyn ehangu fy ngwybodaeth a dealltwriaeth personol o fywyd pobl yn ystod Oes y Tuduriaid. Roedd y llyfr yn helpu mawr i mi wrth fynd ati i gynllunio gwersi ar y thema Tuduriaid i’r dysgwyr. 









6.

Yn ystod fy Mhrofiad Addysgu Proffesiynol thema’r dosbarth oedd ‘Tuduriaid Trafferthus’. Er mwyn sicrhau gwybodaeth bynciol safonol cyn addysgu’r thema penderfynais wneud ychydig o ddarllen pellach. Roedd darllen y llyfr yma wedi fy ngalluogi i weld yr hyn roeddwn yn gwybod yn barod ar hyn oedd angen i mi ddatblygu cyn addysgu’r dysgwyr. Defnyddiais y llyfr yma yn aml wrth gynllunio fy ngwersi er mwyn sicrhau bod y wybodaeth yn gywir ac yn ddibynadwy. Teimlais fod cymryd amser i ymchwilio i’r thema cyn dechrau addysgu’r dysgwyr wedi bod yn fuddiol ac yn bendant wedi datblygu fy ngwybodaeth bynciol yn y MDaPh y Dyniaethau.




















[bookmark: _Hlk71057475]7.

ADFYFYRIO AR GYNLLUNIO AR GYFER DILYNIANT (TAB 7)
[bookmark: _Hlk71055466]Templed Proffesiynol 1: Gwersi Mathemateg a Rhifedd – Llinellau Cymesuredd
[bookmark: _Hlk71055510]Safon Addysgeg: Hyrwyddo dysgu: Dilyniant mewn dysgu
[bookmark: _Hlk71055531]Beth wnaethoch chi a pham?
Ffocws sesiynau ffrydio byw Mathemateg a Rhifedd yn ystod wythnos addysgu chwech oedd llinell gymesuredd. Cyn dechrau ar y proses cynllunio penderfynais adolygu llinellau cymesuredd yn fy amser fy hun . Teimlaf fod yr amser hwn wedi bod yn fuddiol i mi oherwydd roeddwn wedi medru datblygu fy ngwybodaeth pwnc ymhellach. Wedyn hyn, mi wnes i fynd ati i gynllunio gwers a oedd yn ymarfer defnyddio llinellau cymesuredd o fewn siapiau 2D. Paratoais cyflwyniad i gyd-fynd efo fy ngwers er mwyn medru dangos llinellau cymesuredd o fewn siapiau 2D yn weledol i'r dysgwyr. O fewn y cyflwyniad fe wnes i ddangos y nifer o linellau cymesuredd oedd gan bob siâp 2D er enghraifft mae gan sgwâr 4 llinell gymesuredd. Er mwyn profi gwybodaeth a dealltwriaeth y dysgwyr fe wnes i ddefnyddio'r strategaeth cwestiynu er mwyn asesu'r hyn roedd y dysgwyr yn cofio o'r cyflwyniad. Cynlluniais becyn gweithgareddau ar gyfer y dysgwyr i'w gwblhau yn ystod y diwrnod. Roedd y dysgwyr wedi llwyddo i gwblhau'r pecyn ac wedi dangos dealltwriaeth gadarn o linellau cymesuredd. Dangosa hyn bod y dysgwyr wedi deall gofynion y dasg a bod y dysgwyr yn barod i symud ymlaen at y camau nesaf. Arweiniodd y wers hon ymlaen at y wers thema a oedd yn edrych ar gerddi addurnol Oes y Tuduriaid. Un brif nodweddion y gerddi yma yw bod y perthi yn tyfu ar batrwm cymesurol. Cysyllta hyn yn dda gyda'r wers Mathemateg a Rhifedd blaenorol. O fewn y wers yma penderfynais gynllunio tasg lle oedd angen i'r dysgwyr cynllunio gerddi addurnol eu hun gan gadw mewn cof bod angen iddynt fod yn gymesur. Roedd hyn yn ymarfer da i'r dysgwyr a theimlaf fod gan y dysgwyr dealltwriaeth gadarn o linellau cymesuredd.
[bookmark: _Hlk71056424]Beth rydych chi wedi’i dysgu?
Teimlaf fod dilyniant mewn dysgu yn rhan annatod o ddatblygiad dysgwyr a dylai athrawon cynllunio cyfleodd i ddysgwyr datblygu sgiliau gwahanol ar draws y cwricwlwm. Mae'r gwersi yma rwyf wedi cynllunio sy'n ffocysu ar linellau cymesuredd yn dangos ei bod hi'n bosib trosglwyddo agweddau i Feysydd Dysgu a Phrofiad (MDaPh) wahanol.  Cafodd y dysgwyr cyfle i ymarfer eu gwybodaeth a dealltwriaeth ar linellau cymesuredd o fewn y wers Mathemateg a Rhifedd cyn medru cymhwyso eu sgiliau i'r wers ar gerddi addurnol.
Beth nesaf?
Byddaf barhau i sicrhau fy mod yn cynllunio cyfleoedd i wers dilyn ymlaen o'i gilydd er mwyn medru rhoi cyfleodd i ddysgwyr ymarfer eu sgiliau mewn ystod o feysydd dysgu yn hytrach nag o fewn y pwnc dan sylw. Profodd y wers yma i fod yn llwyddiannus a theimlaf fod y dysgwyr wedi datblygu dealltwriaeth gadarn o linellau cymesuredd. Byddaf hefyd yn parhau i gynllunio cyflwyniad lliwgar sy'n dal sylw'r dysgwyr er mwyn medru cynorthwyo gyda'r addysgu. Teimlaf fod y cyflwyniad fe wnes i baratoi cynorthwyo'r dysgwyr i gofio'r nifer o linellau cymesuredd oedd gan bob siâp 2D. Byddaf hefyd yn sicrhau fy mod yn cynllunio cyfleoedd i ddysgwyr fod yn greadigol. Roedd y dysgwyr wedi mwyhau'r dasg cynllunio gerddi addurnol a oedd hyn yn amlwg wrth asesu eu gwaith.8.

Dolen cyflwyniad Mathemateg a Rhifedd: https://uowtsd-my.sharepoint.com/:p:/g/personal/1606446_student_uwtsd_ac_uk/EUl7PqW9ZWBDp8OJkVnG0RoBqsyPaQI5IBnmEOcgmbdg5w?e=g2S7or 
Dolen cyflwyniad gerddi addurnol: https://uowtsd-my.sharepoint.com/:p:/g/personal/1606446_student_uwtsd_ac_uk/Ed8vkxXGOgFNriBSfkVc5X8BpghOg8y5aimFrQDgvCh3SA?e=s7HB2U 


















9.

Templed Proffesiynol 2: Gwersi Iechyd a Lles – Dysgu Stepiau Clocsio
Safon Addysgeg: Hyrwyddo dysgu: Dilyniant mewn dysgu
[bookmark: _Hlk71057664]Beth wnaethoch chi a pham?
Un o fy niddordebau pennaf yw dawnsio gwerin a chlocsio ac rwy'n aelod o grŵp dawnsio gwerin a chlocsio tu allan i'r Brifysgol. Rwyf wedi bod yn perfformio efo'r grŵp ers oed ifanc iawn ac wedi cael cyfle i deithio i wledydd gwahanol ar draws y byd i ddangos y grefft. Yn ystod fy Mhrofiad Addysgu Proffesiynol cefais y cyfle i ddysgu stepiau syml clocsio i'r dysgwyr. Roedd y sesiynau yma yn digwydd unwaith yr wythnos yn ystod ein sesiynau ffrydio byw yn y prynhawn. Teimlaf fod y dysgwyr wedi mwynhau mynychu'r sesiynau a bod ein bod wedi dysgu rhywbeth newydd am un o draddodiadau hynaf Cymru. Yn ystod y sesiynau ffrydio byw roeddwn yn cyflwyno set o stepiau newydd a byddai'r dysgwyr yn fy nilyn ochr arall y sgrin. Er mwyn dod a dilyniant i mewn i'r sesiwn roeddwn yn cyflwyno set o stepiau newydd bob wythnos. Braf oedd gweld parodrwydd y dysgwyr i ymuno mewn yn y sesiynau ac am ddysgu sgil newydd. Gan mai dim ond sesiynau unwaith yr wythnos oedd y rhain penderfynais greu fideo byr yn dangos y stepiau eto er mwyn bod y dysgwyr yn medru ymarfer yn ystod amser eu hunain. Brawf oedd gweld y dysgwyr yn cymryd ar y cyfle i ymarfer yn ystod eu hamser rhydd o'r sesiynau ffrydio byw. Pan wnaethon ddychwelyd nôl i'r ysgol wedi'r cyfnod hir o addysgu ar-lein penderfynais gyfuno symudiadau ymarfer corff gyda stepiau clocsio er mwyn creu 'Clocsffit.' Roedd y dysgwyr yn mwyhau'r sesiynau yma gan ei bod yn fwy heriol ac yn cynnig cyfleoedd i ddysgwyr cadw'n iach hefyd.
[bookmark: _Hlk71056915]Beth rydych chi wedi’i dysgu?
Mae'n bwysig cynnwys dilyniant mewn dysgu er mwyn rhoi cyfleoedd i ddysgwyr datblygu sgiliau dros gyfnod o amser yn hytrach na mewn un wers benodol. Roedd y sesiynau Iechyd a Lles yma yn cynnig profiadau newydd i'r dysgwyr ac yn datblygu sgiliau efallai nad oedd y dysgwyr yn gwybod bod ganddynt. Pwrpas y sesiynau yma oedd cadw'n iach ond i drio rhywbeth newydd hefyd. Nid oedd mwyafrif y dysgwyr wedi clywed am glocsio o'r blaen ac yn gwybod ei bod yn bodoli. Wrth ddod a fy arbenigedd personol i mewn roedd y dysgwyr yn medru dysgu am rywbeth newydd a derbyn profiadau newydd a fydd yn aros yn y cof am amser maith. 
[bookmark: _Hlk71059128]Beth nesaf?
Gobeithiaf gynnwys elfennau o ddawnsio gwerin a chlocsio yn fy swydd gyntaf fel athro oed cynradd er mwyn addysgu'r dysgwyr am un o draddodiadau Cymru. Mae hefyd yn ffordd dda o gyflwyno fy niddordebau i'r dysgwyr er mwyn medru adeiladu'r cydberthynas proffesiynol yna gyda'r dysgwyr. Teimlaf fod y sesiynau yma wedi bod yn llwyddiannus a bod y dysgwyr wedi mwyhau cymryd rhan a dysgu rhywbeth newydd er gwaethaf y sefyllfa rydym yn byw ynddi ar hyn o bryd. Roedd creu'r fideo yn syniad da hefyd er mwyn cynnig cyfleoedd i ddysgwyr ymarfer tu allan i oriau'r ysgol er mwyn medru codi safon eu clocsio ac i fod yn barod i ddysgu stepiau newydd yn y wers ddilynol.10.

Dolen ar gyfer fideo 1: https://uowtsd-my.sharepoint.com/:v:/g/personal/1606446_student_uwtsd_ac_uk/ES5rqz4PcgVAmE7hRDFSK-EBPQRKBx96dfGbv7zARoh5qA?e=lQXN2K
Dolen ar gyfer fideo 2: https://uowtsd-my.sharepoint.com/:v:/g/personal/1606446_student_uwtsd_ac_uk/EfXOKkSCRzVBulfY5r_D2hkBh6OTPfEPJH1YfcsDQAx2uQ?e=2CKQyb 



















11.

ADFYFYRIO AR GYNLLUNIO AR GYFER Y PEDWAR DIBEN (TAB 7)
Templed Proffesiynol 1: Prosiect Erasmws
Safon Addysgeg: Hyrwyddo dysgu: Pedwar diben i ddysgwyr
Beth wnaethoch chi a pham?
Cefais y cyfle gwych i fod yn rhan o brosiect Erasmws fy ysgol leoliad yn ystod fy amser ar Brofiad Addysgu Proffesiynol. Mae'r prosiect yn brosiect Ewropeaidd a ddechreuodd un mlynedd ar hugain yn ôl ar gyfer ffurfio cydberthynas rhwng ysgolion yn Ewrop. Fel arfer mae athrawon a dysgwyr yn teithio allan i ysgolion yn Ewrop ac yna mae'n digwydd gwrthwyneb ond yn anffodus nid oedd hyn yn bosib eleni. Mae fy ysgol leoliad yn cydweithio gydag ysgolion o'r Eidal, Latfia, Slofenia a Norwy. Yn ystod fy amser ar leoliad tro fy ysgol leoliad oedd cynnal y cyfarfod. Yn amlwg nid oedd yr ysgolion sy'n gysylltiedig â fy ysgol leoliad yn methu teithio i Gymru eleni ond mi aeth y cyfarfod ddigwydd yn rhithiol. Cafodd y dysgwyr a finnau cyfle i gwrdd gyda'r dysgwyr ar-lein. Trefnwyd amrywiaeth o weithgareddau i'r dysgwyr megis cwis, sesiwn goginio a chreu fideo tiwtorial. Mae prosiect fel hyn yn rhoi cyfle gwych i ddysgwyr gwrdd â dysgwyr o wledydd eraill ac i greu atgofion. Roedd gael bod yn rhan o'r prosiect yma yn fythgofiadwy a gobeithiaf allaf fod yn rhan ohono eto. Heb oes nag oni bai, mae'r dysgwyr yn datblygu un o'r pedwar diben wrth fynychu'r prosiect yma sef 'dinasyddion egwyddorol, gwybodus' (Llywodraeth Cymru, 2020).
[bookmark: _Hlk71061155]Beth rydych chi wedi’i dysgu?
Roedd bod yn rhan o'r prosiect yma yn fythgofiadwy ac yn dod ag profiadau newydd i mi ac i'r dysgwyr. Mae'r prosiect yn dangos y pwysigrwydd o ddysgu am hanes a diwylliant wledydd eraill a dangos i ddysgwyr sut i barch traddodiadau gwledydd eraill. Dysgais hefyd trwy'r prosiect yma, y pwysigrwydd o gymuned yr ysgol. Mae fy ysgol leoliad yn ffodus iawn i fod yng nghanol cymuned gefnogol iawn ac sy'n sicrhau pob llwyddiant i'r ysgol. Ond mae'r prosiect yma wedi dangos y pwysigrwydd o gael cymuned ryngwladol hefyd er mwyn agor gorwelion newydd i'r ysgol.
[bookmark: _Hlk71061489]Beth nesaf?
Hoffwn fod yn rhan o'r prosiect o fath yma eto yn y dyfodol agos gan fy mod wedi mwynhau'r profiad yn fawr iawn. Cefais gyfle i adeiladu cydberthynas cadarnhaol gydag athrawon o wledydd eraill. Mae profiadau fel hyn yn fythgofiadwy i'r dysgwyr ac mae'n annog ffordd newydd o addysgu am wledydd eraill y byd. Wrth drafod gyda dysgwyr a oedd yn rhan o'r prosiect, teimla'r dysgwyr yr hoffan nhw wedi cael ychydig o gyfle i ymchwilio ac i ddysgu am hanes yr ysgolion partneriaeth fy ysgol leoliad er mwyn ehangu eu gwybodaeth a dealltwriaeth cyn y prosiect.12.

[image: ]Dyma ambell lun o’r prosiect Erasmws: 

13.

Templed Proffesiynol 2: Wythnos Gwyddoniaeth Prydain
Safon Addysgeg: Hyrwyddo dysgu: Pedwar diben i ddysgwyr
Beth wnaethoch chi a pham?
Ar gyfer Wythnos Gwyddoniaeth Prydain penderfynodd fy mentor dosbarth a minnau edrych ar sut i gadw'r corff yn iach. Cysyllta hyn gydag un o ddibenion y cwricwlwm sef ' unigolion iach, hyderus' (Llywodraeth Cymru, 2020). Daeth y gwaith ynghyd wedi ar ôl i ni fod yn edrych ar ddiet pobl yn Oes y Tuduriaid. Roedd y dysgwyr wedi cael cyfle i weld pa fath o fwydydd o bobl yn bwyta yn ystod y cyfnod hwn. Wedi hyn meddyliais, beth am edrych ar sut y mae'r bwyd rydym ni'n bwyta heddiw wedi datblygu ers hyn. Roedd y bwyd roeddwn ni yn bwyta yn fwy iachus na beth oedd pobl Oes y Tuduriaid yn bwyta. Ar gyfer yr wythnos cynlluniais nifer o dasgau gwyddonol yn ymwneud a chadw'r corff yn iach. Dechreuodd yr wythnos i ffwrdd gyda chyflwyniad i'r plât bwyta'n iach. Cafodd y dysgwyr cyfle i weld pa fath o fwydydd sy'n iach i ni a rhai sydd ddim mor iachus. Er mwyn cysylltu gyda'r dysgu blaenorol i mi wnes ofyn i'r dysgwyr weld sut byddai bwyd yr oedd pobl Oes y Tuduriaid yn bwyta yn plethu i mewn i'r plât bwyta'n iach. Roedd y dysgwyr yn medru gweld nad oedd gan bobl y cyfnod Tuduraidd diet cytbwys iawn.
Yn dilyn hyn penderfynais gynnal arbrawf gwyddonol gyda'r dysgwyr ar sut y mae siwgr yn effeithio ein dannedd. Gan ddefnyddio tri wy a'i gosod mewn hylifau gwahanol sef dŵr naturiol, sudd oren a diod pop. Roedd y dysgwyr yn medru gweld sut mae gormod o siwgr yn effeithio ein dannedd wrth edrych ar liw masglau'r wy yn newid lliw. Yn amlwg nid oedd yr wy yn y dŵr naturiol wedi newid lliw ond roedd y ddau wy arall wedi newid lliw oherwydd bod y diodydd yn cynnwys lefelau uchel o siwgr. Roedd y dysgwyr wedi mwynhau gwneud yr arbrawf yma a theimlaf fod y dysgwyr wedi cael gwerth allan o'r arbrawf.
Beth rydych chi wedi’i dysgu?
Teimlaf fod hi'n bwysig bod dysgwyr yn cael cyfle i fod yn ymarferol o fewn gwers ac mae'r MDaPh Gwyddoniaeth a Thechnoleg yn cynnig hyn. Wrth fod y dysgwyr yn cael bod yn rhan o'r arbrawf ac yn gwylio'r wy yn dechrau newid lliw roedd y dysgwyr yn cymryd mwy o ddiddordeb yn yr arbrawf ac am weld y canlyniadau ar y diwedd. Roedd yr arbrawf yma hefyd yn rhoi cyfle i ddysgwyr ofalu ar ôl eu hylendid personol hefyd gan wybod bod gormod o ddiodydd pop sy'n cynnwys siwgr yn medru effeithiol ar ein dannedd yn hirdymor.
Beth nesaf?14.

Nid wyf wedi cael cymaint o brofiad a hynny yn addysgu'r MDaPh Gwyddoniaeth a Thechnoleg. Ond roedd yn benderfynol o'i addysgu yn ystod fy Mhrofiad Addysgu Proffesiynol olaf. Fe wnes i wir fwynhau cynllunio'r gweithgareddau ar gyfer y dysgwyr ar gyfer codi ymwybyddiaeth o Wythnos Gwyddoniaeth Prydain. Teimlaf yn fwy hyderus nawr wrth addysgu'r maes ond teimlaf efallai byddai ychydig o ddarllen pellach yn ddefnyddiol er mwyn datblygu fy ngwybodaeth pwnc ymhellach. 
Dyma’r ddolen ar gyfer fy nghyflwyniad Plât Bwyta’n Iach: <https://uowtsd-my.sharepoint.com/:p:/g/personal/1606446_student_uwtsd_ac_uk/EZ2238NurC1Nr0CznxneKUIBUi8z05u8T014oFaSNieUeA?e=rGPn0c>
Dyma’r ddolen ar gyfer yr arbrawf gwyddonol: <https://uowtsd-my.sharepoint.com/:p:/g/personal/1606446_student_uwtsd_ac_uk/EU_9ClhivSNLoNXPc0JXPlwBRhmGneIMiLyuvPNCmWpUkA?e=tsrDUy>

Rhan Dau: Adfyfyrio Beirniadol
Cyflwyniad:
Dywed Bernstein (2013) dylai ymarferwyr addysg adfyfyrio yn gritigol ar eu hymarferion proffesiynol yn aml er mwyn medru datblygu a gwella ansawdd y dysgu a’r addysgu (Bernstein, 2013). Bwriad rhan yma’r traethawd yw adfyfyrio’n feirniadol ar fy nghynnydd proffesiynol, gan ganolbwyntio ar agwedd benodol hoffwn ddatblygu ymhellach er mwyn gwella fy ymarfer personol ac i ddarparu profiadau a chyfleodd newydd i’r dysgwyr ddysgu. Yn ogystal â hyn, mi fyddaf yn cysylltu ystod eang o lenyddiaeth academaidd a damcaniaethau dysgu sy’n ymwneud â fy agwedd pedagogaidd er mwyn casglu a chrynhoi safbwyntiau gwahanol a allai arwain at ddysgu ac addysgu effeithiol yn yr ystafell ddosbarth. Bwriedir hefyd meddwl a chyfiawnhau camau gweithredu ar gyfer cymhwyso fy agwedd o dan sylw o fewn fy mhrofiadau addysgu yn y dyfodol agos. 
Yn dilyn diwrnod o hyfforddiant ar ddatblygu cymhwysedd digidol ar draws y cwricwlwm gan awdurdod lleol fy ysgol leoliad, daeth i’r amlwg pwysigrwydd cynllunio a darparu cyfleodd i ddysgwyr ddefnyddio elfennau o dechnoleg o fewn y meysydd dysgu. Rhoddodd hyn gyfle i mi fyfyrio ar fy nghynlluniau gwersi i weld a oeddwn yn cynnwys digon o gymhwysedd digidol yn fy ngwersi. Teimlaf nad wyf yn cynllunio digon o gyfleodd i ddysgwyr ddefnyddio a  datblygu elfennau o gymhwysedd digidol o fewn fy ngwersi. Awgryma fy mentor dosbarth yn fy adroddiad interim bod angen i mi fanteisio ar y cyfle i gynnwys mwy o gymhwysedd digidol yn fy ngwersi er mwyn darparu profiadau cynhwysfawr i’r dysgwyr. Noda Defis (2017) bod angen i athrawon gynnwys agweddau o gymhwysedd digidol ym mhob gwers er mwyn cyfoethogi sgiliau’r dysgwyr (Defis, 2017). Penderfynaf ganolbwyntio ar ddatblygu’r agwedd o gymhwysedd digidol o fewn y traethawd yma er mwyn ehangu fy ngwybodaeth a dealltwriaeth bersonol, datblygu technegau newydd ar gyflwyno a chynnwys yr agwedd yn fy ngwersi ac i wella fy arferion proffesiynol ar gyfer yr ystafell ddosbarth.
Nodir cymhwysedd digidol fel un o’r cyfrifoldebau trawsgwricwlaidd y cwricwlwm ynghyd â llythrennedd a rhifedd. Eglura Barnes (2015) bod llythrennedd, rhifedd a chymhwysedd digidol fel sgiliau hanfodol ar gyfer bywyd a dylai athrawon cynnig cyfleoedd iddynt ddatblygu’r sgiliau ar draws y cwricwlwm (Barnes, 2015). Cysyllta’r cyfrifoldebau trawsgwricwlaidd gydag un o’r Safonau Proffesiynol gan Lywodraeth Cymru (2019). Daw’r agwedd o dan yr elfen ‘Addysgeg: Hyrwyddo Dysgu’ safon ‘Themâu trawsgwricwlaidd’.
Trafodaeth Feirniadol ar yr Agwedd a Ddewiswyd:
Yn yr adran hon, bwriedir casglu a chrynhoi nifer helaeth o lenyddiaeth a ffynonellau gwybodaeth sy’n ffocysu ar ddatblygu cymhwysedd digidol yn yr ystafell ddosbarth. Bydd yr adolygiad llenyddiaeth yma yn fy ngalluogi i ddatblygu fy ngwybodaeth a’m dealltwriaeth bersonol o’r dull gweithredu a deall pwysigrwydd dylunio cyfleodd i ddysgwyr ddatblygu elfennau o gymhwysedd digidol ar draws y meysydd dysgu gan ystyried y cryfderau a’r cyfyngiadau. Yn ogystal â hyn, bwriedir rhoi trosolwg o sut fydd cymhwysedd digidol yn edrych o fewn Cwricwlwm i Gymru (Llywodraeth Cymru, 2020) er mwyn ehangu fy nealltwriaeth bersonol ar gyfer gweithredu’r cwricwlwm yn yr ysgol.16.

Dywed Ilomäkia a Kantosalo (2011) taw set o sgiliau ar gyfer bod yn hyderus, galluog a chreadigol wrth ddefnyddio technoleg a systemau gwahanol yw cymhwysedd digidol (Ilomäkia a Kantosalo, 2011). Ychwanega Llywodraeth Cymru (2018a) bod cymhwysedd digidol yn darparu cyfleoedd i ddysgwyr fod yn ddinasyddion digidol ar gyfer ymdrin â defnyddio pob math o dechnoleg yn effeithiol (Llywodraeth Cymru, 2018a). Mae cymhwysedd digidol yn annog dysgwyr i ddatblygu amrywiaeth o sgiliau megis datrys problemau, ymdrin â gwybodaeth a chynnwys ac i gyfathrebu a rhyngweithio ag eraill. Yn ychwanegol at hyn, mae cymhwysedd digidol yn cynnig cyfle i ddysgwyr feddwl ac i arbrofi strategaethau gwahanol ar gyfer bod yn ddiogel a gyfrifol ar-lein. Esbonia Singh (2020) ei bod hi’n allweddol i athrawon darparu cyfleoedd i ddysgwyr datblygu ac i arbrofi'r sgiliau yma ar draws y cwricwlwm er mwyn gwella dealltwriaeth y dysgwyr (Singh, 2020). Ar y llaw arall, mae Host (2019) yn anghytuno â hyn gan nodi na ddylai athrawon gynllunio cyfleoedd i ddysgwyr ddatblygu sgiliau cymhwysedd digidol o fewn gwahanol feysydd dysgu gan ei fod yn tynnu sylw oddi wrth ffocws a phwrpas y wers (Host, 2019). Yn fy marn i, teimlaf fod cynnwys cymhwysedd digidol yn rhan annatod o’r wers a dylai athrawon cynnwys elfennau ym mhob maes dysgu er mwyn galluogi’r dysgwyr i ddatblygu ac ymarfer y sgiliau mewn sefyllfaoedd gwahanol. Gwêl Estyn (2019) bod athrawon yn ffocysu fwy ar ddatblygu sgiliau llythrennedd a rhifedd y dysgwyr yn hytrach na datblygu’r tri chyfrifoldeb o fewn gwersi (Estyn, 2019). Dengys Williams (2016) bod lefelau cyraeddiadau llythrennedd a rhifedd dysgwyr yn uwch i gymharu â’i lefelau cyraeddiadau cymhwysedd digidol (Williams, 2016). Mae hyn yn dangos bod angen rhoi ffocws ar ddatblygu cymhwysedd digidol y dysgwyr er mwyn codi safonau a medrau'r dysgwyr.
 Cyhoeddwyd Llywodraeth Cymru fframwaith statudol ar gyfer ysgolion sef y Fframwaith Cymhwysedd Digidol (FfCD) nôl yn y flwyddyn 2016 er mwyn uwcholeuo’r sgiliau hanfodol sydd angen ar y dysgwyr i ddatblygu cymhwysedd digidol ar draws y cwricwlwm. Dywed Danielson (2007) bod fframweithiau yn ddogfennau angenrheidiol sy’n fodd o weld yr hyn y mae dysgwyr yn medru gwneud a’r hyn sydd angen gwneud er mwyn cyrraedd eu llawn botensial (Danielson, 2007). Mae hyn yn dangos pwysigrwydd dilyn fframwaith i sicrhau bod y dysgwyr yn gallu cyflawni a datblygu hyd eithaf eu gallu. Noda Champion (2016) taw bwriad y FfCD yw cydweithio ochr yn ochr gyda’r rhaglenni astudio Technoleg Gwybodaeth a Chyfathrebu (TGCh) a chyfrifiadureg er mwyn adeiladu ar sgiliau’r dysgwyr (Champion, 2016). Caiff y FfCD ei ffurfio gan elfennau a sgiliau o’r rhaglen astudio TGCh presennol er mwyn annog athrawon i gynnwys cymhwysedd digidol ar draws y meysydd dysgu er mwyn darparu cyfleodd i’r dysgwyr meithrin a chymhwyso eu sgiliau mewn sefyllfaoedd gwahanol. Mae gan y FfCD pedwar llinyn gwahanol, gyda phob un â nifer o elfennau. Nodir Llywodraeth Cymru (2018b) y pedwar llinyn fel y ganlyn ‘dinasyddiaeth, rhyngweithio a chydweithio, cynhyrchu a data a meddwl cyfrifiadurol’ (Llywodraeth Cymru, 2018b: tt5). Mae pob llinyn yr un mor bwysig o fewn y fframwaith a dylai athrawon ddarparu cyfleoedd i ddysgwyr ddatblygu'r elfennau trwy gydol eu gwaith er mwyn codi safonau’r dysgwyr.17.

Awgryma Donaldson (2015) bod yr oes dechnolegol yn datblygu a bod angen i ysgolion sicrhau bod y dysgwyr yn symud gyda’r datblygiadau hyn er mwyn gallu goroesi yn y byd mawr (Donaldson, 2015). Dylanwadodd argymhellion Donaldson (2015) ar ddiwygio'r FfCD i sicrhau bod dysgwyr yn cael cyfle i ddatblygu'r sgiliau hanfodol er mwyn lwyddo yn y dyfodol. Noda Maceli a Burke (2016) bod sgiliau cymhwysedd digidol yn sgil angenrheidiol y mae cyflogwyr yn chwilio amdano yn y gweithle erbyn hyn (Maceli a Burke, 2016). Dengys hyn bod cynllunio cyfleoedd i ddysgwyr datblygu cymhwysedd digidol ar draws y cwricwlwm yn eu paratoi ar gyfer mentro allan i’r byd gwaith. Dywed Estyn (2018) dylai athrawon darparu cyfleoedd i ddysgwyr arbrofi gyda thechnoleg ar draws y meysydd dysgu er mwyn hybu creadigrwydd ac i ddatblygu uchelgeisiau personol y dysgwyr (Estyn, 2018). Wrth gynllunio agweddau o gymhwysedd digidol o fewn fy ngwersi mi fyddaf yn sicrhau bod y dysgwyr yn caffael y sgiliau allweddol er mwyn gwneud cynnydd a datblygu i fod yn ddoniau digidol llewyrchus.
Teimla Rohaan (2009) nad oes gan athrawon gwybodaeth pwnc cadarn wrth addysgu cymhwysedd digidol i ddysgwyr (Rohaan, 2009). Mae'n bwysig bod gan athrawon gwybodaeth pwnc safonol er mwyn medru addysgu’r dysgwyr ac i sicrhau eu bod yn medru gwneud datblygiadau yn eu cynnydd personol. Noda Coe et al (2020) bod gwybodaeth pwnc athrawon yn chwarae rhan hanfodol yn natblygiad a chyflawniad y dysgwyr a dylai athrawon manteisio i’w ddatblygu ymhellach yn aml (Coe et al, 2020). Mae ymchwil yn dangos bod athrawon yn ofn addysgu a chynnwys cymhwysedd digidol o fewn eu gwers gan nad ydynt yn teimlo yn hyderus yn defnyddio’r dechnoleg eu hun. Creda Azarfam a Jabbari (2012) dylai athrawon cynllunio cyfnod ar gyfer arbrofi a threialu’r dechnoleg cyn cyflwyno’r wers i’r dysgwyr er mwyn gallu fod yn gyfarwydd â hyderus wrth dangos y dechnoleg (Azarfam a Jabbari, 2012). Trwy ymarfer ac ymchwilio i ddarlleniadau pellach ynglŷn â’r teclyn neu’r dechnoleg mae hyn yn rhoi’r hyder i athrawon i ddefnyddio elfennau o gymhwysedd digidol o fewn eu gwers er budd y dysgwyr. Yn ddiweddar, roedd rhaid i athrawon troi at addysgu ar-lein o ganlyniad i’r sefyllfa rydym yn byw ynddi ar hyn o bryd. Dywed Lalani (2020) bod canran uchel o athrawon ar draws y byd wedi peri gofid a phoeni am addysgu’r dysgwyr o bellter gan ddefnyddio amryw o lwyfannau digidol (Lalani, 2020). Roedd angen i athrawon defnyddio eu sgiliau cymhwysedd digidol personol er mwyn creu cynnwys ac adnoddau er mwyn bod y dysgwyr yn medru cyflawni eu gwaith o adref. Cefais y pleser o dreulio cyfnod o fy Mhrofiad Addysgu Proffesiynol (PAP) olaf ar-lein. O fod yn gyfarwydd â addysgu dysgwyr ar lawr yr ystafell ddosbarth i orfod addasu i ddarparu sesiynau byw ar-lein, teimlaf fy mod wedi llwyddo i addasu i'r sefyllfa yn dda iawn. Roeddwn yn medru cymhwyso’r hyn roeddwn wedi dysgu ynglŷn â chymhwysedd digidol o fy mhrofiadau blaenorol a’i addasu ar gyfer y ddarpariaeth o addysgu ar-lein. Roedd rhaid bod yn hyblyg wrth gynllunio gwersi oherwydd efallai nad oedd gan bob dysgwr yn y dosbarth yr adnoddau angenrheidiol ar gyfer cyflawni'r tasgau a gosodwyd iddynt. Roedd rhaid meddwl am ffyrdd gwahanol a creadigol o gyflwyno a gosod tasgau er mwyn gallu rhoi cyfleoedd teg i'r dysgwyr fedru cyflawni'r tasgau hyd eithaf eu gallu. Er bod fy nghymhwysedd digidol wedi datblygu tipyn erbyn diwedd fy mhrofiad addysgu, teimlaf fod yna dal le i wella er mwyn sicrhau profiadau dysgu newydd i’r dysgwyr ac i ddatblygu fy ymarferion personol ymhellach.18.

Mynega Mohammed (2019) bod dysgwyr yn gwario llawer gormod o amser o flaen y sgrin yn eu cartrefi ac yn yr ystafell ddosbarth (Mohammed, 2019). Cytuna Clark (dyddiad anhysbys) gyda hyn gan nodi, bod gwario gormod o amser o flaen sgrin yn medru effeithio ar y dysgwr mewn gwahanol ffyrdd megis yn gymdeithasol, emosiynol ac yn gorfforol (Clark, dyddiad anhysbys). Dengys hyn bod hi’n bwysig bod athrawon yn cynllunio seibiannau i ffwrdd o’r sgrin wrth ddefnyddio adnoddau technolegol megis cyfrifiaduron neu dabledi yn yr ystafell ddosbarth er mwyn gofalu am iechyd a lles meddyliol y dysgwyr. Dylai athrawon annog dysgwyr i gymryd amser i ffwrdd o’r adnodd digidol yn rheolaidd er mwyn datblygu eu meddylfryd.
Casgliadau:
Bwriedir yn yr adran yma crynhoi a chyfiawnhau'r hyn a ymchwiliwyd yn fy nhrafodaeth feirniadol ar ddatblygu'r agwedd o gymhwysedd digidol yn fy ngwersi, gan bennu camau nesaf ar gyfer datblygu fy arferion proffesiynol ymhellach ar gyfer dechrau fy ngyrfa fel athro oed cynradd.
Noda Holmström a Silijebo (2013) bod cymhwysedd digidol yn hanfodol ar gyfer chyfranogiad gweithredol y dysgwyr o fewn y gymuned (Holmström a Silijebo, 2013). Er mwyn sicrhau hyn, mae’n bwysig bod athrawon yn cynllunio nifer helaeth o brofiadau a chyfleoedd i ddysgwyr datblygu eu sgiliau cymhwysedd digidol ar draws y cwricwlwm. Gyda chymhwysedd digidol yn un o’r cyfrifoldebau trawsgwricwlaidd Cwricwlwm i Gymru (Llywodraeth Cymru, 2020) dylai athrawon plethu elfennau o gymhwysedd digidol ym mhob agwedd o’r wers. Dylai’r elfennau o gymhwysedd digidol sydd o fewn y meysydd dysgu cysylltu gyda’r llinynnau o’r FfCD er mwyn sicrhau bod y dysgwyr yn datblygu’r sgiliau angenrheidiol sydd gan arnynt i lwyddo yn y pendraw. Mae’r byd rydym yn byw ynddi yn newid ac yn datblygu o ganlyniad i dechnoleg. Rôl ymarferwyr ym myd addysg yw sicrhau bod y dysgwyr yn barod i weithredu’r datblygiadau hyn yn eu bywydau pob dydd.19.

Yn ogystal â datblygu fy ngwybodaeth a dealltwriaeth am bwysigrwydd datblygu cymhwysedd digidol o fewn fy ngwersi, mae’r traethawd yma wedi fy ngalluogi i ehangu fy arferion proffesiynol ar gyfer yr ystafell ddosbarth. Manteisiaf ar y cyfle i annog dysgwyr i ddefnyddio cymhwysedd digidol ym mhob agwedd o’r cwricwlwm er mwyn datblygu i fod yn unigolion cydwybodol a hyderus wrth ddefnyddio technoleg. Mi fyddaf yn parhau i ddarllen ymhellach ac yn chwilio am dechnegau newydd ar gyfer cyflwyno cymhwysedd digidol o fewn fy ngwersi er mwyn bodloni anghenion a datblygiad y dysgwyr. Dywed Mizell (2010) wrth fod athrawon yn datblygu eu harferion personol nhw mae hyn yn cael effaith cadarnhaol ar gyraeddiadau a datblygiad y dysgwyr yn y pendraw (Mizell, 2010).

